
REFERAT

[bookmark: _GoBack]	Subsemnatul Bucuroiu Constantin, primar al Oraşului Boldeşti-Scăeni, supun spre analiza şi aprobarea Consiliului Local „Proiectul de Hotărâre pentru modificarea Hotărârii Consiliului Local nr. 154/27.09.2022 privind înfiinţarea Grupului de Lucru Local pentru realizarea, implementarea şi monitorizarea Planului de acţiune locală pentru incluziunea  comunităţii de romi”.
	În baza OUG nr. 57/2019, privind Codul administrativ şi a Hotărârii Guvernului României nr. 560/2022 pentru aprobarea Strategiei Guvernului României de incluziune a cetăţenilor români aparţinând minorităţii rome pentru perioada 2022-2027, vă prezint următoarele:
	- În cadrul strategiei aprobate prin hotărâre de guvern, în etapa organizatorică se prevede că la nivel local se constituie structuri de lucru (GIL-grup de iniţiativă locală,  GLL- grupul de lucru local);
	- ca structură funcţională în plan local, Grupul de lucru local ( GLL) este format din expertul local pentru romi, reprezentanţi ai instituţiilor publice locale, membri ai consiliului local, inclusiv consilieri aleşi aparţinând minorităţii rome, membri ai organizaţiilor neguvernamentale şi un delegat al comunităţii locale a cetăţenilor români aparţinând minorităţii rome din cadrul grupului de iniţiativă locală(GIL);
	- Grupul de lucru local ( GLL) este structura de consultare locală pentru realizarea şi implementarea Planului de acţiune locală pentru incluziunea comunităţilor de romi precum şi pentru monitorizarea periodică a acestuia, şi va fi înfiinţat prin hotărâre a Consiliului Local. 
	- Prin HCL nr. 154/27.09.2022 s-a aprobat înfiinţarea Grupul de lucru local prin cuprinderea tuturor factorilor de conducere/decizie din cadrul primăriei, ai instituţiilor de învăţământ, sănătate publică, consilieri locali, reprezentanţi ai comunităţii rome din oraş.
[bookmark: do|ca9|sc2|si2|al4|pa5]	- Prin referatul înregistrat sub nr. 12890/18.07.2023  Vasile Aminata-Abigail, expert local pentru romi aduce la cunoştinţă necesitatea modificării anexei la HCL nr. 154/27.09.2022, componenţa Grupului de Local de Lucru, ca urmare a modificărilor de personal.
Faţă de cele mai sus prezentate  propun modificarea anexei Hotărârii Consiliului Local nr. 154/27.09.2022, în componenţa prezentată în anexă.
	În speranţa aprobării, vă mulţumesc anticipat!

